text: Puis i revint une autre vois cantant,
   Ke tot oirent li petit et li grant
   Ki a chel jor a Rome erent vivant;
   Chou dist li vois: "Peceor nonsaçant,
   Car alés quierre le Damediu siergant
   Ki gist a Rome entre vos languissant,
   Ki doit transir de chel siécle dolant,
   Si s’en ira od les angeles cantant
   La sus el chiel el regne demanant.
   Sos uns degrés le troverés gisant,
   Sor une nate a loi de mendiant:
   Se li proiiés a Damediu le grant
   Vos soit aidans de chel jor en avant,
   K’il vos warisse dou dragon soduiant
   Ke ne vos traie en infier le puant."
   Chil ki l’entendent en vont mout sospirant
   Et l'uns a l’autre achiertes demandant
   PageV01P308
   Ou chis sains cors puet iestre chelés tant
   Dont li vois Diu vait par Rome criant.
  